1 जमाहेन्से ङाइ स्य्हान्दो शक्तिशाली स्वर्गदूत गिक स्वर्गग्याम फाप्बान लबा म्राङ्जी। थेसे खसुला क्वान क्वान्बा मुबा, ओच्छे थेला थोबोरी लरक्युङ मुबा। थेला ली धिनी ह्रङ्बान मुबा, ओच्छे काङ चा मेला ल्हाम ह्रङ्बान मुबा। 2 ओच्छे थेला यारी ब्लसी थान्बा जजाबा किताब मुबा। थेसे ह्राङला दाहिने काङ समुन्द्ररी ओच्छे देब्रे काङ सरी थान्सी राप्जी। 3 थे स्वर्गदूत च्यान ङ्हार्बा ह्रङ् लसी घ्रेन काइरी क्रिङ्जी। ओच्छे थेसे चुह्रङ् लसी क्रिङ्मा गोर निस मु गुडुङबासे पाङ्जी। 4 थे थेःमैछ्याम ङाइ भ्रिबारी छ्याइमुबा। तर स्वर्गग्याम "गोर निस मु गुडुङबासे पाङ्बा ताम थाभ्रिउ, तर चु ताम एला सेमरी थान्गो" भिबा ङाइ थेःजी।
9 ओच्छे ङाइ थे स्वर्गदूत मुबा ग्लारी निसी थे रिल्सी थान्बा किताबला मुठा ह्रीजी। जमाहेन्से थेसे ङादा "ना, चु चउ! एला सुङरी खुदु ह्रङ्नोन केकेला। तर चु ग्लोङ्माहेन्से एला फो न्होङ्ना लला" भिसी भिजी। 10 थे स्वर्गदूतला याग्याम ङाइ थे रिल्सी थान्बा किताबला मुठा किन्सी चजी। थे चमा ङाला सुङरी खुदु ह्रङ्नोन केकेजी, तर चसी जिन्माहेन्से कम्सी ङाला फो न्होङ्जी। 11 जमाहेन्से थेसे ङादा "एसे ल्हानान म्हिगदे, ल्हानान य्हुल, ल्हानान य्हुल्सा, ल्हानान ग्योइदेन ल्हानान ग्लेगदेला बारेरी परमेश्वरसे उन्बा ताम दोःसी पाङ्तोःला" भिसी पाङ्जी।
